b'\n_START_ARTICLE_\nBlylaget\n_START_PARAGRAPH_\nBlylaget er en tettbebyggelse beliggende i Frogn kommune og dels i Nesodden kommune i Akershus. Det ligger p\xc3\xa5 \xc3\xb8stsiden av Nesoddhalv\xc3\xb8ya et stykke inn i Bunnefjorden, s\xc3\xb8r for Oslo. Blylaget har flere badestrender, hvor de st\xc3\xb8rste er Slora, Sinding og Blylaget._NEWLINE_Blylaget har lange tradisjoner i Nesoddens historie, og har kjendiser som billedkunstner Kristian Kvakland boende. Skuespilleren Nils Vogt har sitt feriehus her. Perkusjonisten Ingrid Berge vokste opp p\xc3\xa5 Blylaget._NEWLINE_I en \xc3\xa5rrekke holdt bedriften Havstad Tinn til p\xc3\xa5 Blylaget, f\xc3\xb8r de i 1997 flyttet produksjonen til Fedje i Hordaland. Fra 2008 er en del av produksjonen likevel tilbakef\xc3\xb8rt til Blylaget. Sveinung Havstad driver virksomheten videre som pensjonist. Han startet hos sin far Gunnar Havstad i 1957._NEWLINE_\xc2\xabBuffen\xc2\xbb (Blylagets ungkarsforening) ble grunnlagt i Blylaget p\xc3\xa5 midten av 1990-tallet, og er fremdeles i drift.'